Aalborg Stiftstidende, 1844-07-20
Da Amtsveibetjent Lykke kun af Rentekammeret er beskikket under den betingelse, at han fratræder sin nærværende Stilling som Veibetjent, saafremt Amtsraadet maatte finde Saadant nødvendigt, blev herom vedtaget, at man indtil videre for et Aar vilde forsøge, hvorvidt begge Bestillinger uden Skade lade sig forene (hvilket der vist ingen Grund er til at betvivle, og erklærede Lykke sig tilfreds med denne midlertidige Foranstaltning. - Rentekammeret havde communiceret Raadet en allerh. Resol. af 8de Mai, om at Hs. Maj. har tilladt, at den til Amtet skjænkede Plantage ved Thisted i Fremtiden maa bære Navn af "Christiansgave. Rentekammeret har derhos bifaldet Raadets Valg af en Jnspection, bestaaende af trende af Byens Jndvaanere" nemlig tvende Embedsmænd, Amtsforvalteren, Kammerraad Aagaard og Byskriver Gamborg samt Kjøbmand Brink mann, der i Forening med Amtmanden ville have det daglige Tilsyn med Plantagen, forsaavidt som Byens Jnteresse vedkommer en forunderlig Passus), og gjøre Forslag til dens Vedligeholdelse og Forskjønnelse; ligesom det ogsaa er bifaldet, at Medlemmerne af denne Jnspection fremdeles, naar Vacance indtræder, vælges af – Amtsraadet. En Buste af Høisalig Kong Frederik den Sjette, istedetfor den ituslagne, er bestilt, men endnu ikke ankommen. J Anledning af en Meningsforskjel, der havde været og Bestyrelsen af et under Skjoldborg Pastorat henhørende Legat, havde Cancelliet givet Præsten i Skjoldborg, Hr. Schlotfeldt, Ret i hans Paastand om at Bestyrelsen maa ansees for umiddelbart overdraget til Sognepræsten, saa at Sogneforstanderskabets Paategning paa Regnskabet her bliver ufornøden. - Rentekammeret havde ved Skrivelse forlangt Amtsraadets Betænkning om, hvorvidt det maatte ansees ønskeligt og hensigtsmæssigt at paabyde Jndførelsen af bredfælgede Hjul for Fragt og Lastvogne, som befare Landeveiene, hvorpaa det vedtoges at svare, at Raadet ikke formeente at en saadan Bestemmelse vilde komme til nogen væsentlig Anvendelse i dette Amt eller ialmindelighed norden for Liimfjorden, da saadanne Vogne sjeldent eller aldrig befare Landeveiene her. (Det Sidste ligger vel imidlertid meest i Veienes slette Beskaffenhed, ikke i Thisted Amt, hvor disse, som bekjendt, ere fortrinlige, men iøvrigt nord for Liimfjorden, hvor de usle Veie ofte gjøre Passagen for mindre Fragtvogne vanskelig nok. Det Ønskelige i den af Rentekammeret, som man seer, paatænkte Foranstaltning, at paabyde Jndførelsen af bredfælgede Hjul, saaledes som skeet er i flere Lande, kan iøvrigt neppe betvivles, naturligviis naar Veiforbedringen i Landet og navnlig i dets meest forsømte Deel paadrives saa meget, at et saadant Paabud kommer til at staae i Harmoni med Veienes Beskaffenhed.) – I Anledning af en fra Eieren af Skarregaard paa Mors, Hr. Chr. Overgaard indkommen Ansøgning om Bevilling til ved bemeldte Gaard at anlægge og drive en Vindmølle til Meelmaling, fandt Raadet ikke fortiden tilstrækkelig Anledning til at anbefale det Ansøgte Ved Skrivelse af 7de Mai havde Cancelliet anmodet Formanden om at tilveiebringe en endelig Forening imellem Amtsraadet og Communalbestyrelsen for Nykjøbing paa Morsø om, i hvilket Forhold Kjøbstaden og Landjurisdictionen skulde bidrage til Udgifterne ved Opførelsen af et nyt Thing- og Arresthuus i Nykjøbing, samt om hvorledes der i sin Tid skal forholdes med Vedligeholdelsesomkostningerne, navnlig om disse skulle afholdes af Kjøbstaden og Herrederne i samme Forhold, som Udgifterne, der ville medgaae til Opførelsen, eller og Kjøbstaden alene skal overtage hine Bekostninger, imod at Herrederne svare en bestemt Arresthuus leie for de der hjemmehørende Jndivider. Communalbestyrelsen for Nykjøbing har formeent, at Bygningsomkostningerne burde fordeles paa Kjøbstaden med 1/2 og paa Herrederne med 2/3, samt at disse burde udrede Arresthuusleie af de i Landjurisdictionen hjemmehørende Jndivider, men derimod fritages for at bidrage til Bygningens fremtidige Vedligeholdelse; men Amtsraadet maatte vedblive sin for yttrede Formening, at de med Bygningens Opførelse forbundne Omkostninger rettest burde udredes med 1/4 af Kjøbsteden og 3/4 af Landjurisdictionen, ligesom man ogsaa maatte foretrække, at Vedligeholdelsesomkostningerne fordeles i samme Forhold, hvoraf følger, at ingen Arresthuusleie af Landet bliver at udrede. (Meningstligheden vil nu naturligviis blive at afgjøre af Cancelliet.)